《送齐六归石城》
宋代·卫博

春衫快马君来时，寒江稳泛君今归。
人生聚散定何许，怅望十年三别离。
忆昔见君石城下，杂佩瑶瑜间兰麝。
三年一鸣惊倒人，欲和薰风奏韶夏。
翰林主人子墨卿，文章意气飘朝云。
君归但扫三千牍，后会却揖贤书登。
离离漠漠霜芜没，江上阴风揽寒日。
不用长吟河畔草，与君且尽杯中物。

作者简介：济南历城人。善属文，尝参戎幕。孝宗乾道中为枢密院编修官，旋致仕。有《定庵类稿》。